Հայաստանի ներկա իրավիճակը բացառիկ է մի քանի առումով: Նախեւառաջ, Հայաստանն աշխարհի այն եզակի երկրներից է, որտեղ ժողովրդին, ընդդիմությանը հաջողվեց վերցնել իշխանությունը ոչ բռնի ցույցերի արդյունքում: Երեքշաբաթյա հանրահավաքների ընթացքում չգրանցվեց անկարգության ոչ մի դեպք, վանդալիզմի եւ անբարեկիրթ ոչ մի գործողություն չխարանեց համաժողովրդական ընդվզման հավաքները: Հարկ է նշել նաեւ, որ պաշտոնից հեռացող երկրի ղեկավարը զերծ մնաց ուժի կիառումից` կառչած չմնալով իշխանության: Թերեւս սա ժողովրդավարության շատ հաջողված բաց դաս կարող է դառնալ շատ երկրների համար: